In nomine Domini Dei et Salvatoris nostri Jesu Christi, ego Odolricus a die presenti, dono ad Ecclesiam sancti Stephani Divionensis, seu ad mensam fratrum, ob remedium anime mee, seu genitoris mei ac genitricis, nec non et consanguineis, petiola de vinea, que est sita in pago Oscarense in villa nuncupante Bargas, et habet terminationes, de uno latus et una fronte, rectores eidem Ecclesie tenent, ex alia vero fronte Odo miles tenet, de alio latere strada publica pergit: infra istas terminationes totum ad integrum ad Ecclesiam iam dictam dono, trado atque transfirmo perpetualiter finitenus, legitime ad possidendum, nullo contradicente. Si quis autem, quod minime optamus, hanc elemosinam ceca cupiditate orbatus, infringere voluerit, qualiscumque persona non valeat evindicare quod nequiter repetit, sed insuper ei cui litem impresserit, iure legis constructus, libram auri purissimi componat, et sua repetitio minime valeat et iram Dei omnipotentis atque sancti Stephani incurrat. Et ut hec elemosina, omni tempore firmiorem obtineat stabilitatis vigorem, manu propria eam firmavi, et bonis ac Dominum timentibus firmare precavi. Signum Odolrici dilecto milite qui hanc libenter largivit. Signum Umberti qui consensit. Signum Frotdonis similiter qui consensit. Signum Taimberti simul qui consensit. Signum Heldeberti. Signum Remigij. Signum Ingallardi. Signum Rebotdoni. Signum Cristiani. Signum Plectrudis. Signum Mainfredi. Ego in Dei nomine Constantius, minister Christi indignus, rogitus scripsi et subscripsi. Data mense Iulio XV kalendas Iulij anno IX regnante Ludovico rege, Indictione III. Actum super ripam Barmoni.